டடாஷி ஆகி & ஷூ ஓகிமோட்டோவின் "Drops of God" மாங்காவை அடிப்படையாகக் கொண்டது.
டிபிலிசி ஜார்ஜியா
இல்லை, ஆனால் அதிர்ஷ்டவசமாக எங்களை
அந்த மடாலயத்திற்குக் கூட்டிச் செல்லும் ஒருவரை இஸ்ஸேய் கண்டறிந்துள்ளான்.
அந்த மடாலயம் எங்குள்ளது?
ஐரோப்பாவில், அது நிச்சயம், ஆனால் அது ஆசியாவிலிருந்து வெகுதூரத்தில் இருக்க முடியாது.
நீ மூன்று நாட்கள் என்றாய்.
தெரியும்… பார், என்னால் முடிந்ததைச் செய்கிறேன்.
இஸ்ஸேய் இப்போது மிகவும் நன்றாக இல்லை.
அவன் குணமடைகிறான் என நினைத்தேன்.
இல்லை, இன்னும் மோசமாகிறான்.
நேற்று அவன் என்னை என்ன செய்தான் தெரியுமா?
கிட்டத்தட்ட என்னை ஏதென்ஸில் விட்டுவிட்டு, தனியாக விமானத்தில் சென்றிருப்பான்.
ஏன்?
தெரியாது.
அவன் இனி என்னை நம்புவதாகத் தெரியவில்லை.
அவனுக்கு அந்தப் போட்டி மனப்பான்மை உள்ளது.
அது என்னைக் கடுப்பேற்றுகிறது.
உண்மையில், கமில், இதை விட்டுவிடு.
மேலும், நாம் அந்தப் போட்டிக்குத் தயாராக வேண்டும்.
தெரியும், ஆனால் என்னால் முடியாது.
- அவன்… - ஆம்.
அவன் உன் சகோதரன். தெரியும்.
ஆம்.
நான் உன்னை நேசிக்கிறேன்.
நானும்தான்.
- ஹலோ. - குட் மார்னிங்.
என் ஆள் வந்துவிட்டார்.
இஸ்ஸேய் டொமினே?
ஹாய், நான் கோச்சா. டாயின் நண்பன்.
- உங்களைச் சந்திப்பதில் மகிழ்ச்சி. - உங்களையும்தான்.
கமில் லெஜர். நாங்கள் ஒன்றாகப் பணியாற்றுகிறோம்.
ஹலோ, மிஸ் கமில்.
- ஹலோ. - ஹலோ.
நீங்கள் டாயின் உற்ற நண்பர், சரியா?
எனக்கு பொறாமையாக உள்ளது.
உனக்கு உற்ற நண்பன் இருப்பது எனக்குத் தெரியாது.
நீ கேட்டதே இல்லை.
நன்றி.
அது எவ்வளவு தூரத்தில் உள்ளது?
இரண்டரை மணிநேரம்.
தோராயமாக.
இதுதான் நீங்கள் ஜார்ஜியாவுக்கு முதன்முறை வருவதா?
- ஆம். - நீங்கள் மிகவும் அதிர்ஷ்டசாலி.
இதுதான் கோரி, ஸ்டாலின் பிறந்த இடம்.
இங்குதான் 8,000 ஆண்டுகளுக்கு முன்பு ஒயின் கண்டுபிடிக்கப்பட்டது.
கார்ட்லிக்கு வரவேற்கிறேன்.
இதுதான் அந்த மடாலயம்.
இது ஹெர்பெமோண்ட் இல்லை, ஆனால் சபராவி.
இங்குள்ள அனைத்து திராட்சைக் கொடிகளும் சபராவியா?
எனக்கு எப்படித் தெரியும்?
நீங்கள்தான் விசாரிப்பவர்கள்.
நான் உங்கள் காவலன்தான்.
ஹலோ!
ஹலோ.
ஹலோ, உங்களுக்கு ஆங்கிலம் தெரியுமா?
என் நண்பர்கள் ஃபிரான்ஸ் மற்றும் ஜப்பானிலிருந்து வருகின்றனர்.
இவர்கள் இங்கே செய்ததாகக் கூறப்படும்
ஒயினைத் தேடி வந்துள்ளனர்.
இவர்கள் ஏதென்ஸில் ஒரு தேனீ வளர்ப்பவரைச் சந்தித்தனர்.
அலெக்ஸி பிப்பியாஸ்.
அந்த ஒயின் இங்கே தயாரிக்கப்பட்டதாக அலெக்ஸி கூறியுள்ளார்.
அலெக்ஸி பிப்பியா? அவர் அடுத்துள்ள கிராமத்தில் பிறந்தார்.
அவரைத் தெரியும்தானே? அவர் தனது மெழுகை இங்கேதான் அனுப்புகிறார்.
உங்களிடம் நான் ஒன்று கேட்கிறேன், ஃபாதர், நீங்கள் போய்க்கொண்டே இருக்கிறீர்கள்.
என்ன நடக்கிறது?
ஃபாதர், ஒரு நிமிடம்.
உங்களிடம் ஒன்று கேட்டுவிட்டு, புறப்படுகிறோம், ஃபாதர்.
திரு… ஃபாதர்.
ஏன் போகிறீர்கள்?
- இருங்கள், ஃபாதர். ஃபாதர்? - ஹேய்!
நாம் ஒரு நிமிடமாவது பேசலாமா?
- என்னால் நம்ப முடியவில்லை! - ப்ளீஸ், ஃபாதர்.
- ஹேய்! - ஹேய்!
இருங்கள்!
என்ன அது?
உங்கள் ஒயின் ஒரு பிரச்சினையான விஷயம் போலத் தெரிகிறது.
அது நம்ப முடியாதது.
அவர்கள் துறவிகள். மேலும் ஜார்ஜியர்கள்.
நாங்கள் பல ஆண்டுகளாக சோவியத் கட்டுப்பாட்டில் வாழ்ந்ததை மறக்காதீர்கள்.
மக்கள் இன்னும் அந்நியர்கள் கேள்விகள் கேட்பதை நம்புவதில்லை.
நாம் என்ன செய்வது?
அடுத்த முறை நீங்கள் அதிக கேள்விகள் கேட்காமல் இருக்கலாம்.
ஆம், அதாவது மதிய உணவுக்கு என்ன செய்வது எனக் கேட்டேன்?
இங்கே சாப்பிட எதுவும் கிடைக்காது என நினைக்கிறேன்.
மன்னிக்கவும்!
இங்கே எதுவும் உணவகம் உள்ளதா?
இல்லை, அருகில் எதுவும் இல்லை.
அந்த உணவகம் மூடப்பட்டுள்ளது.
எல்லாம் மூடப்பட்டுள்ளது.
- ஹலோ. - ஹாய்.
ஹாய்.
என் அம்மாவும் அப்பாவும் இன்று சூப்ரா நடத்துகின்றனர்.
நாங்கள் அங்குதான் வசிக்கிறோம், நீங்கள் வந்தால் மகிழ்ச்சியடைவோம்.
அவர் நம்மை சூப்ராவுக்கு அழைக்கிறார்.
சூப்ரா என்றால் என்ன?
அது ஒரு ஜார்ஜிய பாரம்பரியம்.
பெரிய உணவு, நல்ல நண்பர்கள் மற்றும் ஒயின்.
மிகவும் அருமையான ஒயின்.
சரி.
எனில் என் பின்னால் வாருங்கள்.
வாருங்கள்.
வரவேற்கிறேன்.
நமக்கு நல்ல அதிர்ஷ்டம்தான்.
தெரியும்!
அருமை, இல்லையா?
சூப்ராவில் அந்நியர்கள் பங்கேற்பது என்பது ஆசிர்வாதம் போன்றது.
ப்ளீஸ்! நம்முடன் மூன்று விருந்தினர்கள் கலந்துகொள்கின்றனர்!
அம்மா, அப்பா, இது உங்களுக்கான நாள் என்பதால், இவர்களையும் ஏற்றுக்கொள்கிறீர்களா?
- கண்டிப்பாக. - வாருங்கள். வரவேற்கிறோம்!
இது என் கசின், லெவான்.
ஹலோ.
இது என் இன்னொரு கசின், ஜியார்ஜி,
- இது அவரது அம்மா, மாரிடா. - ஹாய். வணக்கம்.
- இது என் அத்தை, மரியம். - ஹாய்.
என் மாமா, கோடெர்ட்ஸி.
- உங்களைச் சந்திப்பதில் மகிழ்ச்சி. - வரவேற்கிறோம்.
- ஹலோ. - சீயர்ஸ், என் செல்லங்களே.
இது என் சகோதரி, கெடெவான்,
- அவளது பாய்ஃபிரண்ட், ரமாஸ். - உங்களைச் சந்திப்பதில் மகிழ்ச்சி.
- ஹாய். - சந்திப்பதில் மகிழ்ச்சி.
எங்கள் அம்மாவை முதன்முறை சந்திக்கிறான்.
இவர்தான் என் அம்மா, டமார், இவர் என் அப்பா, வசில்.
இவர்களது 25வது திருமண நாளைக் கொண்டாடுகிறோம்.
- அமருங்கள். - வாழ்த்துகள்.
இந்த சிறப்பான நாளில் நீங்கள் கலந்துகொள்வது எங்கள் கௌரவம்.
இங்குள்ள அனைவரும் என்னைவிட சிறப்பாக ஆங்கிலம் பேசுகின்றனர்.
இவர் டிபிலிசியில் படித்தார்.
என் தாத்தா இவருக்கு சிறப்பான வாய்ப்புகள் கிடைக்க விரும்பினார்,
ஆனால் இவர் மீண்டும் கிராமத்திற்கு வருவதையே விரும்பினார்.
- எனவே… - எனக்கு நகரம் பிடிக்கவில்லை.
நீங்கள் ஒரே மூச்சில் குடிக்க வேண்டும்.
- ஒரே மூச்சிலா? - ஆம்.
- எங்களை அழைத்ததற்கு நன்றி. - பரவாயில்லை.
நண்பர்களே, ஒரு நிமிடம்.
வாழ்க்கைக்கும், அன்புக்கும்!
ஆண்கள் மட்டும்தான் நிற்க வேண்டும்.
- வித்தியாசமானது. - தெரியும்.
உங்களுக்குப் பிடித்துள்ளதா?
ஜார்ஜியன் ஒயின் அற்புதமாக உள்ளது.
இந்த ஒயின் உள்ளூரில் செய்ததா?
என்ன கேட்கிறீர்கள்?
இங்குள்ள அனைத்தும் உள்ளூரில் செய்ததுதான்.
எங்கள் அம்மா ஒரு அதிமேதாவி.
அவர்தான் இதைச் செய்வது.
பெரிய ஜார்களிலா?
ஆம், ஆனால் அவற்றை க்வெவ்ரிகள் என்போம்.
- க்வெவ்ரிகளா? - ஆம்.
அவற்றை ஆரஞ்சு ஒயினுக்கு மட்டும்தான் பயன்படுத்துவார்கள் என நினைத்தேன்.
இல்லை. நாங்கள் அதை “வெள்ளை ஒயின்” என்போம்.
“வெள்ளை”, ஆம், மன்னிக்கவும்.
ஆம், உண்மைதான். ஆனால் சிவப்பு ஒயினுக்கும் க்வெவ்ரிகளைப் பயன்படுத்துவோம்.
அம்மா, இவர்கள் ஒயினுக்கு உங்களுக்கு நன்றி கூறுகின்றனர்.
இவர்களுக்கு மிகவும் பிடித்துள்ளது!
உங்களுக்கு எங்கள் ஜார்ஜியன் ஒயின் பற்றித் தெரியுமா?
இது தனித்துவமானது, அற்புதமானது.
ஆம்.
நாங்கள்…
ஃபிரான்ஸிலிருந்து ஒரு அரிய பூவைத் தேடி வந்துள்ள தாவரவியலாளர்கள்.
கிரீஸுக்குச் சென்று அங்கே ஒரு தேனீ வளர்ப்பவரைச் சந்தித்தோம்,
அவர் தனது தேன் மெழுகை உங்கள் மடாலயத்தில் உள்ள துறவிகளுக்கு அனுப்புகிறார்.
நீ பொய் சொல்கிறாய்.
ஃபாதர் ஸுராப் என்னை எச்சரித்தார்.
அவர்களது ஒயின் உனக்கு வேண்டும் என்பதால் நீ இங்கே வந்துள்ளாய்.
இங்கே எதுவும் விற்பனைக்கு இல்லை.
டாவிட்டிடம் நான் பயப்படவில்லை என்று சொல்.
இது எனது வீடு.
டாவிட் யார்?
போய்விடுங்கள்.
மன்னித்துவிடுங்கள்.
உங்களைக் கோபப்படுத்த விரும்பவில்லை.
நீங்கள் தவறாகப் புரிந்துகொண்டுள்ளீர்கள்.
போய்விடுங்கள்.
மன்னிக்கவும், நாங்கள் போக வேண்டும்.
ஆனால் நன்றி. நன்றி.
அவரிடம் ஏன் பொய் சொன்னாய்?
துறவியிடம் செய்த அதே தவறைச் செய்ய விரும்பவில்லை,
ஆனால் அது பிரச்சினையில்லை என நினைக்கிறேன்.
நம்மை வேறு யாரோ என்று நினைத்துவிட்டார், அந்த டாவிட்.
அடுத்த முறை, உன் வாயை மூடிக்கொள்.
ஹேய்!
அவர் ஏன் அவ்வளவு கோபப்பட்டார் என்று நீயே அவரிடம் கேட்க வேண்டும்.
அவர் எதையோ மறைக்கலாம்.
நன்றி.
காலை உணவுக்கான நேரம் என்ன?
நாங்கள் காலை உணவு வழங்குவதில்லை.
சாலைக்கு அந்தப் பக்கம் உள்ள எரிபொருள் நிலையத்தில் கிடைக்கும்.
இங்கே காலை உணவு கிடையாது.
ஆனால் எரிபொருள் நிலையத்தில் உணவு கிடைக்கும்.
கவலை வேண்டாம். நாளை கண்டிப்பாக சூரியன் பிரகாசிக்கும்.
மகிழ்ச்சியான விடுமுறையாக இருக்கட்டும்.
தாமஸ்
நீங்கள் கீழே சென்று, இந்தப் பக்கம் திரும்பினால்
அங்கே காஃபி கிடைக்கும்.
- சரி. நன்றி. - பரவாயில்லை.
ஹேய். இஸ்ஸேய்!
நீ இதை நிறுத்த வேண்டும்.
- எதை? - அனைத்தையும்தான்.
இது அனைத்தையும்தான்.
நாம் ஒரே அணியில்தான் இருக்கிறோம்.
- உன்னை இங்கே வரும்படி நான் கட்டாயப்படுத்தவில்லை. - தெரியும்.
ஆனால் நம்மை இதுபோலப் பார்த்தால், அலெக்ஸாண்ட்ரே எவ்வளவு மகிழ்ச்சியடைவார் என யோசி.
என்னிடம் சொல்.
நான் போக வேண்டுமா?
என்னைப் போகும்படி சொல், நான் போராடுவதை நிறுத்துகிறேன்.
நான் போய்விடுகிறேன்.
சரி.
”சரி” என்றால் என்ன அர்த்தம்?
சரி.
நீ இங்கே இருக்க வேண்டும்.
நல்லது. நான் இருக்கிறேன்.
உங்கள் பைகளை எடுத்து வாருங்கள், நண்பர்களே.
நிலப் பதிவாளர் அலுவலகத்தில் உள்ள என் நண்பரை அழைத்தேன்,
டமாரின் திராட்சைக் கொடிகள் எங்கே உள்ளன என்று அவர் கூறினார்.
சரி, போகலாம்.
நீ எப்போதாவது சிரிக்கலாம்.
- பைகள். - பைகள்.
வாருங்கள், நண்பர்களே.
இதுதானா?
கமில்.
- ஹெர்பெமோண்ட். - அடக் கடவுளே.
ஹேய்!
வசில்!
இங்கே என்ன செய்கிறீர்கள்?
உன்னை இதில் தலையிடாதே என்றோம்!
நாசமாய்ப் போங்கள். இது என் நிலம்.
இப்போது இல்லை, முட்டாளே.
இங்கிருந்து வெளியேறுங்கள்!
இந்த நிலம் யாருக்குச் சொந்தம் என உனக்குப் புரியவில்லை.
எனக்கு நன்றாகப் புரிகிறது. நாசமாய்ப் போ!
நாசமாய்ப் போனவனே!
இங்கு நாங்கள் வருவது இதுதான் கடைசி முறை.
அடுத்த முறை இன்னும் மோசமாக இருக்கும் என அந்த நாயிடம் சொல்.
வலிக்கிறதா?
அவரை டாக்டரிடம் காட்ட வேண்டும்.
அவசியமில்லை. எதுவும் உடையவில்லை.
என் கணவருக்கு உதவியதற்கு நன்றி.
யார் அவர்கள்?
அவர்கள் என் சகோதரன் டாவிட் அபாஷிட்ஸேயின் ஆட்கள்.
யார் அவர்?
அவன் ஒரு பிசினஸ்மேன்.
இந்த வீடு என் அப்பாவுடையது.
அவர் போன ஆண்டு இறந்துவிட்டார்.
இங்கே வைத்து, பிடித்துக்கொள்ளுங்கள்.
டாவிட் இதை விற்க விரும்புகிறான்.
என்னால் அவனைத் தடுக்க முடியாது.
உங்களுக்கு டீ வேண்டுமா?
- ஆம், எனக்காக டீ போடு. - இதோ போடுகிறேன்.
மன்னிக்கவும்.
உங்களுக்கும் வேண்டுமா?
இல்லை, வேண்டாம்.
நீங்கள் தேடும் ஒயின் எங்களிடமிருந்து திருடப்பட்டது.
நாங்கள் அதைச் சுவைத்தோம்.
அது…
வாவ்.
உங்கள் ஒயினைத் திருட நாங்கள் வரவில்லை.
அதை யார் தயாரித்தது என்று தெரிந்துகொள்ள விரும்பினோம்.
இப்போது நாங்கள் வீட்டுக்குப் போகலாம்.
போதுமானளவு பிரச்சினையை ஏற்படுத்திவிட்டோம்.
மன்னித்துவிடுங்கள்.
என் பின்னே வாருங்கள்.
கோச்சா, டீ தயார். போய் எடுத்து வாருங்கள்.
- டமார், எங்கே போகிறாய்? - என்ன?
மரானிக்கு. சீக்கிரம் வருகிறேன்.
இராக்லி, பின்னே வா.
உங்கள் கணவர்?
அவருக்கு ஒன்றும் ஆகாது. அவர் வலிமையானவர்.
எனக்கு இங்கே மிகவும் பிடிக்கும்.
அந்த செல்லார் தூரத்தில் இல்லையா?
- ஆம், தூரத்தில் இல்லை. - சரி.
க்வெவ்ரி!
- ஆம். - வாவ், இது பெரிதாக உள்ளது.
- இவற்றை நீங்களே செய்கிறீர்களா? - இல்லை.
- இது கிட்டத்தட்ட அழிந்துபோன திறன். - கூ கூ.
எல்லாம் அதில்தான் தொடங்கும்.
இது உடைந்த க்வெவ்ரிக்கு பதிலாக இருக்கும்.
அறுவடைக்கு முன் இதை புதைக்க நேரம் இருக்கும் என நம்புகிறோம்.
ஆம், கேள்விப்பட்டேன்.
இந்த ஆண்டு திராட்சை பழுப்பது முன்னராகவே வருகிறது.
இதுதான் எங்கள் மரானி.
இது அழகாக உள்ளது.
நிஜமாகவே நீங்கள் நிலத்தில் புதைப்பீர்களா?
ஆம்.
க்வெவ்ரிகளில் நொதித்தல் எவ்வளவு நாட்கள் நடக்கும்?
ஒயின் பக்குவமடைய மூன்று ஆண்டுகள் ஆகும்.
நான் பருந்து போலக் கண்காணிபேன்.
அப்போதுதான் எந்த க்வெவ்ரி சாச்சாவுக்கு நன்றாக இருக்கும், எது யாரோ ஒருவராக,
மாறலாம் என எனக்குத் தெரியும்.
யாரோ ஒருவரா?
ஆம்.
சில நேரம், நொதித்தலின்போது, ஒயினுக்கு நோய் வரும்.
ஆனால் சில நேரம், அதிசயம் நடக்கும்.
இதுதான் உங்களை இங்கே வர வைத்தது.
இங்குதான் எங்கள் ஸ்பெஷல் ஒயின் பக்குவமடையும்.
எனக்கு முன், என் அப்பா தனது சகோதரர் டியோடோர் உடன் இதைச் செய்தார்.
அவர் இளைஞனாக இருந்தபோது மேற்கு நாடுகளுக்குச் சென்றார்,
அங்கே சுவிட்ஸர்லாந்தில்
அவர் ரூடால்ஃப் ஸ்டைனரின் வாரிசுகளைச் சந்தித்தார்.
- ஸ்டைனரா? - ஆம்.
பயோடைனமிக்ஸின் தந்தை.
கமிலின் எஸ்டேட்தான் ஃபிரான்ஸில் பயோடைனமிக்ஸின் தலைமை வகிக்கிறது.
- இது எங்கே போகிறது? - மடாலயத்திற்கு.
துறவிகள் இங்கே வந்து, சேவைக்காக ஒயினை எடுத்துச் செல்வார்கள்.
இந்த ஒயின் எங்களுக்கு உரியது இல்லை.
என் சகோதரனுக்கு, எனக்கு உரியது இல்லை.
இது கடவுளுக்குரியது.
அதுதான் இதன் அழகே.
ஆனால் டாவிட் மாமா அனைத்தையும் விற்கிறார்.
திராட்சைத் தோட்டம். நிலம். செல்லார்.
இது எல்லாம் முடிந்துவிடும்.
…மண்ணின் கனிமப் பொருள்,
அதுதான் அற்புதமான ஒயினைத் தயாரிக்க முக்கியம்.
டியோடோர் ஏன் ஹெர்பெமோண்ட்டைத் தேர்வுசெய்தார்?
அது மிகவும் எதிர்ப்புத்திறன் கொண்டது, நேரடியான ஹைப்ரிட்.
அவர், “மோசமான திராட்சை வகை
என்பது கிடையாது, மோசமான ஒயின் செய்பவர்கள்தான்” என்று கூறுவார்.
- நன்றி. - நன்றி.
ப்ளீஸ்.
நன்றி, இராக்லி.
எல்லாம் இதற்காகத்தானா? நீங்கள் விநோதமானவர்கள்.
வாழ்க்கைக்கு, அன்புக்கு.
- வாழ்க்கைக்கு, அன்புக்கு. - வாழ்க்கைக்கு, அன்புக்கு.
- வாழ்க்கைக்கு.
- சீயர்ஸ். - சீயர்ஸ்.
நன்றி.
எனக்குப் பிடித்துள்ளது.
வாருங்கள்.
சரி.
ஹேய்.
குடி.
- என்ன நடந்தது? - நீ மயங்கிவிட்டாய்.
தண்ணீர் குடியுங்கள்.
இது சர்ச்கெலா. உங்களுக்கு சர்க்கரை தேவை.
இதைச் சாப்பிடுங்கள்.
ஒரு வாரத்திற்கு முன்பு டைவிங் செய்யும்போது இவனுக்கு விபத்து ஏற்பட்டது.
சமீபத்தில்தான் ஹாஸ்பிட்டலிலிருந்து வந்தான்.
நீங்கள் குளிர்ச்சியாக உள்ளீர்கள்.
இஸ்ஸேய், அதுபோல என்னை பயமுறுத்துவது நல்லதல்ல.
- மன்னிக்கவும். - ஓ. ஓ, இல்லை.
அவர் சுவாசிக்கட்டும்.
சரியா?
கமில், வாருங்கள்.
- நீ நலமாக இருப்பாயா? - ஆம்.
நான் உள்ளே வரலாமா?
ஆம்.
மன்னித்துவிடு.
நான் டாலியனுக்கு கால் செய்தேன்.
டமாரால் இந்த விற்பனையைத் தவிர்க்க முடியும் என நினைக்கிறார்.
அவர் டிபிலிசியில் உள்ள சிறந்த வக்கீலின் பெயரைக் கூறினார்.
நாளை எனக்கு அப்பாயின்ட்மெண்ட் உள்ளது.
டமார் அதற்கு ஒப்புக்கொண்டாரா?
ஆம்.
என்ன, என்னை நம்பவில்லையா?
இல்லை, அது இல்லை.
நீ இதில் பங்கேற்க விரும்பினாய் எனத் தெரியும், ஆனால் உனக்கு உடல்நலம் சரியில்லை.
நீ ஓய்வெடுக்க வேண்டும்.
நீ விரைவில் குணமடைவாய்.
நாம் இதை முடிப்போம்.
ஒன்றாகவா?
ஆம்.
இல்லை, நான் அந்த மோசமான பத்திரிக்கையாளரின் கட்டுரையைப் படிக்கவில்லை.
எனக்கு நேரமில்லை.
தாமஸ், நாங்கள் அந்த ஒயினைக் கண்டுபிடித்துவிட்டோம். அதைச் சுவைத்தோம். அற்புதமாக உள்ளது!
எனில், இங்கே வா. இங்கே நீ தேவை.
போட்டிக்கு முன் பதிலளிக்கும் நமது உரிமையைச் செயல்படுத்த விரும்புகிறேன்.
இன்னும் ஐந்து நாட்களில் போட்டி, கமில்.
தெரியும், ஆனால் இங்கே இன்னும் வேலை முடியவில்லை.
இங்கே நான் உதவ வேண்டிய நபர்கள் உள்ளனர்.
நான் இப்போது ஒரு வக்கீலைச் சந்திக்கிறேன்.
என்ன பேசுகிறாய்?
எனக்கு அக்கறையில்லை. நீ இங்கே வர வேண்டும்.
நீ எனக்காகச் செய்யவில்லை எனில், ஃபிலிப்பேவுக்காகச் செய்.
இந்தப் போட்டி அவருக்கு எவ்வளவு முக்கியம் என உனக்குத் தெரியும்.
எனக்கும்தான்.
நான் டமாருக்கு உறுதியளித்துள்ளேன். அவர்தான் அந்த ஒயினைச் செய்கிறார்.
நாம் உதவவில்லை எனில் அவர் அனைத்தையும் இழந்துவிடுவார். இது சிக்கலானது.
நான் உனக்கு விளக்குவேன். ஆனால் நான் போக வேண்டும், சரியா?
- உன்னை நேசிக்கிறேன். - இரு, கமில், டமார் யார்?
அவள் தனது வேலையை முடித்துவிட்டாள்.
ஆனால் இப்போது அவள் சிலுவைப் போர் செய்கிறாள்.
கமில் லெஜர், அதிக செல்லம் கொடுக்கப்பட்ட சிறுமி
- அடச்சே… - எதுவும் பிரச்சினையா?
ஒரு பத்திரிக்கையாளர் என்னை அதிக செல்லம் கொடுக்கப்பட்ட சிறுமி என்கிறாள்.
என்ன?
திரு. அபாஷிட்ஸே அடமானத் தொகையை செலுத்தினார்,
பிறகு திடீரென, “அவர் நிலத்தை வாங்கிவிட்டார்” என்று மாறிவிட்டது.
ஆனால் சொத்து விஷயத்தில் அப்படி வேலை செய்யாது.
அது மிகவும் சிக்கலானது.
நாம் ஃபிரான்ஸில் இல்லை.
இருந்தாலும் சட்டம் ஒன்றுதான்.
திரு. டாலியன் எனக்கு விளக்கினார்.
நான் உங்களை நம்பலாம் என்றும் கூறினார்.
எப்போதும் பேச்சுவார்த்தைக்கு இடம் உண்டு. இது விருப்பம் பற்றியது.
திரு. அபாஷிட்ஸே செல்வாக்குமிக்கவர்.
இது மிகவும் லாபகரமானதாக இருக்கும் என உறுதியளிக்கிறேன்.
நான் நல்ல வக்கீல்.
மிகவும் நல்ல வக்கீல்.
சில நேரம் என்னால் சாதாரண நபருக்காகப் போராட முடியும்.
அது லாபகரமானதாக இல்லையென்றாலும், அதைச் செய்யும்போது மகிழ்ச்சியடைவேன்.
ஆனால் அவரைப் போன்ற நபருக்கு எதிராகப் போராடுவதற்கு…
நான் முட்டாள் இல்லை.
நீங்களும் இல்லையென நினைக்கிறேன், மிஸ் லெஜர்.
என் பொருட்களை எடுத்துக்கொண்டதும் நாம் போகலாமா?
- சரி. - சரி.
கமில்?
இங்கே என்ன செய்கிறீர்கள்?
என் சகோதரர் என்னை அழைத்தார்.
நீங்கள் உதவ விரும்புவதாகக் கூறினார்.
எனக்கு ஒரு யோசனை.
சரி?
நாம் அமைதியான இடத்திற்குச் செல்லலாமா?
சரி. பின்னால் வாருங்கள்.
நான் டிபிலிசிக்கு வந்த பிறகு டாவிட் மாமா பற்றித் தெரிந்துகொண்டேன்.
அவர்தான் ரமாஸை அறிமுகப்படுத்தினார்.
நீங்கள் டாவிட்டின் நண்பரா?
ஆம்.
நீங்கள் டமாருடன் சம்பந்தப்பட்டிருப்பது டாவிட்டுக்குத் தெரிந்தால், உங்களுடன் பேச மாட்டார்.
அவரை அவர் அவ்வளவு வெறுக்கிறார்.
எனவே நாம் புத்திசாலித்தனமாக செயல்பட வேண்டும்.
அவர் இன்று உங்கள் ஆடம்பர உணவகத்தில் டின்னர் சாப்பிடுகிறார்.
நீங்கள் எனக்கு ஒரு டேபிள் முன்பதிவு செய்ய வேண்டும்.
அந்தத் திருடன், மிஷெல் பொலென்க்.
அவரைச் சந்தித்தீர்களா?
ஆம்.
அவர் இந்த வீட்டுக்கு வந்தார்.
உலகின் சிறந்த ஒயின்கள் எல்லாம் ஃபிரான்ஸைச் சேர்ந்தவை என்றார்,
அது என் அப்பாவைக் கோபப்படுத்தியது.
எனவே எங்கள் ஸ்பெஷல் ஒயினை அவருக்குக் கொடுத்தார்.
அந்த ஃபிரெஞ்சுக்காரர், “நான் கடவுளைப் பார்க்கிறேன்” என்றார்.
நான் உங்கள் ஒயினைச் சுவைத்தபோது, நான் கடவுளைப் பார்க்கவில்லை.
ஆனால் வேறொன்றைப் பார்த்தேன்.
நிலவைப் பார்த்தேன்.
அப்போதிலிருந்து, இந்தக் காட்சி எனக்கு கெட்ட கனவாகிவிட்டது.
ஏதோ என்னை இழுத்து, நீருக்கடியிலேயே என்னை வைத்திருக்கிறது.
அப்போதிலிருந்து நான் டைவிங் செய்யும்போது, இருளைப் பார்த்து பயப்படுகிறேன்.
ஏன் என்று தெரியவில்லை.
உங்கள் ஒயின், ஒரு கதவைத் திறந்துள்ளது.
அது எனக்கு எதையோ காட்டியது.
என்னால் இரவில் தூங்க முடியவில்லை.
நான் இருளைப் பார்த்து பயப்படுகிறேன்.
அது சிறுபிள்ளைத்தனமானது.
நான் கடுங்கோபத்தில் இருக்கிறேன்.
அது கடுங்கோபம் இல்லை.
நீ சோகமாக இருக்கிறாய்.
யார்?
ஹிரோகாஸு. நான்தான்.
இங்குதான் வசிக்கிறீர்களா?
எனக்கு இது பிடித்துள்ளது.
உனக்கு என்ன வேண்டும்?
கொஞ்சம் பேசலாமா?
இந்த நள்ளிரவிலா?
எதுவும் விஷயம் தெரிந்ததா?
அவனுக்கு கால் செய்தாயா?
நான் ஹாஸ்பிட்டலுக்கு கால் செய்தேன்.
ஆனால் அவர்கள் எதுவும் கூறவில்லை.
என்ன நடக்கிறது?
உங்களுக்கு எதுவும் தெரியுமா?
அவனுக்கு கால் செய்.
அவன் உன் மகன்.
உன்னை ஒன்றும் கடித்துவிட மாட்டான்.
குட் நைட்.
- குட் ஈவ்னிங். - குட் ஈவ்னிங்.
நான் முன்பதிவு செய்துள்ளேன்.
- உங்கள் பெயர்? - கமில் லெஜர்.
இந்தப் பக்கம்.
உங்களுடன் உண்ண யாரும் வருவார்களா?
இல்லை, நான் மட்டும்தான்.
காகசஸ் மலையின் அடியில் இருக்கும் பயோடைனமிக்ஸில் கைதேர்ந்த
ஜியார்ஜி அலாடாஷ்விலியின் மரானி க்வெவ்ரியின் சபராவியைப் பரிந்துரைப்பேன்.
அவரது ஒயினரியானது பனியால் சூழ்ந்த மலைகளுக்குக் கீழே சுண்ணாம்புக்கல்லால் கட்டப்பட்டது.
கேண்டீடு பிளாக்பெர்ரி மற்றும் பென்சில் லெட்டின் நறுமணங்கள் உங்களை இன்பத்தில் ஆழ்த்தும்.
இறுதியில் வரும் உவர்ப்புத்தன்மை உங்களை பறக்கும் கம்பளத்தில் கூட்டிச் செல்லும்.
நான் ஜார்ஜியாவுக்கு முதன்முறை வந்துள்ளேன், நான் ஆரஞ்சு ஒயின் பற்றிக் கேள்விப்பட்டேன்.
உங்களிடம் உள்ளதா?
உங்கள் முடியின் நிறம்.
ஆர்ப்பரிப்பு, பெருந்தன்மை மற்றும் இலக்கின் நிறம்.
அதைப் பிறகு ஏற்பாடு செய்யலாம்.
இது அதே எஸ்டேட்டைச் சேர்ந்தது.
ஜியார்ஜி மெசரேஷனில் கைதேர்ந்தவர்.
இது கிசி 2020.
இதன் மணங்கள் மிகவும் சிக்கலானவை.
பிளம் கம்போட்டின் நோட்டை முகர முடிகிறதா?
அடக் கடவுளே.
மன்னிக்கவும்.
- பாட்டிலை விட்டுச் செல்லுங்கள். - மிகவும் ஆர்வமுடையவர்.
அது மிகவும் அருமையான ஒயின் போலத் தெரிகிறது.
அற்புதமானது.
நானும் ஒரு பாட்டில் வாங்க வேண்டும்.
என்னுடையதைக் குடிக்கலாம்.
நீங்கள் எங்களுடன் வந்து இணைந்துகொள்ளலாம், மிஸ்…
கமில்.
சரி.
எங்களுக்கு… மன்னிக்கவும். இன்னும் கோப்பைகள் கிடைக்குமா?
- சரி, நிச்சயமாக. - நன்றி.
உங்களுக்காக.
அருமை.
பிளம்.
அவர்கள் தங்களது ஒயினை மிகவும் ஸ்பெஷலான விதத்தில் செய்வார்கள்.
பெரிய ஜாடிகளில்.
அவர்கள்… அதை “க்வெவ்ரி” என்பார்கள்.
மிஸ் லெஜருக்கு அதைப் பற்றி நன்றாகத் தெரியும்.
லெஜர் வழிகாட்டியின் கமில் லெஜரா?
இவர் என் சகோதரியின் சார்பாக வந்துள்ளார்.
இன்று மாலை எனக்கு ஒரு கால் வந்தது.
என் நல்ல நண்பரான ஒரு வக்கீலிடமிருந்து, அவர் என்னை எச்சரித்தார்.
அவர் நான் நினைத்ததைவிட மோசமானவர்.
ஆன்டானுக்கு எனக்கும் என் சகோதரிக்கும் இடையிலான பிரச்சினை பற்றித் தெரியும்.
ஆனால் உங்களுக்குத் தெரியாது என நினைக்கிறேன், சரியா?
- அவர் கொஞ்சம் விளக்கினார். - கொஞ்சமா?
மன்னிக்கவும், டாவிட்,
ஆனால் உங்கள் சகோதரி மீதான கோபத்தால்
பல ஆண்டுகளாக உங்கள் குடும்பத்தில் இருக்கும் திராட்சைத் தோட்டத்தை அழிக்கக் கூடாது.
இதில் உங்களுக்கு என்ன வேண்டும், மிஸ் லெஜர்?
உங்கள் ஆன்மாவை விற்கக் கூடாது என விரும்புகிறேன்.
கேளுங்கள். நான் ஒரு பிசினஸ்மேன்.
நீங்கள் அதைவிடச் சிறப்பாகப் பேச வேண்டும்.
இப்போது, உங்களுக்கு பிரச்சினையில்லை எனில், நான் பிசினஸ் செய்கிறேன்.
எனில் அதை நான் வாங்குகிறேன்.
என்னால் அதை வாங்க முடியும்.
இவர் எவ்வளவு கொடுப்பதாகக் கூறினாலும், நான் அதைவிட அதிகமாகக் கொடுக்கிறேன்.
முடியாது.
குட் நைட்.
என்ன? அது எப்படிப் போனது?
மோசம்.
அபாஷிட்ஸே குடும்பத்தினர் பற்றி நான் எச்சரித்தேன்.
மிகவும் பிடிவாதமான குடும்பம்.
ஓ, அப்படியா?
நான் ஒரு லெஜர்.
டடாஷி ஆகி & ஷூ ஓகிமோட்டோவின் "Drops of God" மாங்காவை அடிப்படையாகக் கொண்டது.
தமிழாக்கம் நரேஷ் குமார் ராமலிங்கம்